text: পেকুয়ায় রোহিঙ্গা নারীর পেটে মিলল ১৫৬০ পিস ইয়াবা পেকুয়ায় রোহিঙ্গা নারীর পেটে মিলল ১৫৬০ পিস ইয়াবা – চট্টলা নিউজ২৪
  পেকুয়ায় রোহিঙ্গা নারীর পেটে মিলল ১৫৬০ পিস ইয়াবা
  কক্সবাজারের পেকুয়ায় অভিনব কায়দায় ইয়াবা পাচারের সময় নুর নাহার (৪৩) নামের এক রোহিঙ্গা নারীকে আটক করেছে পুলিশ। এ সময় তার হেফাজতে থাকা ১৫৬০ পিস ইয়াবা উদ্ধার করা হয়।
  বুধবার দুপুরে তাকে গ্রেপ্তার দেখিয়ে আদালতে সোপর্দ করে। গত সোমবার দুপুরে উপজেলার পেকুয়া কলেজ গেইট চৌমুহনী ষ্টেশন থেকে পুলিশ তাকে আটক করে।
  আটককৃত নারী টেকনাফ উপজেলার লেদা,২৪ নং ক্যাম্প, ৩০২ নং রুম ছাবি উল্লাহর স্ত্রী।
  পেকুয়া থানার উপপরিদর্শক (এসআই) মোজাম্মেল হক বলেন, সোমবার দুপুরে মাদক বিরোধী অভিযানে নামে পুলিশ। পেকুয়া চৌমুহনীর সিএনজি ষ্টেশনে নুর নাহার নামে ওই নারী ঘুরাঘুরি করছিল। এ সময় তার কথাবার্তায় সন্দেহ হলে তাকে থানা হেফাজতে নিয়ে আসা হয়। পরে তাকে চেকআপের জন্য সরকারী হাসপাতালে ভর্তি করা হয়।
  তিনি আরো বলেন,গত দুইদিনে চিকিৎসকরা তার শরীর থেকে পায়ুপথে ৪০ পুটলি ইয়াবা বের করে। এসব পুটলির মধ্যে ১৫৬০ পিস ইয়াবা রয়েছে। তার বিরুদ্ধে সংশ্লিষ্ট আইনে মামলা রুজু করে বুধবার তাকে আদালতে পাঠানো হয়েছে।